শুধু সইফ নয় সোহার বাড়িতেও ডাকাত এসেছিল!

বৃহস্পতিবার রাতে বলিউড অভিনেতা সইফ আলি খানের উপর দুষ্কৃতিদের ভয়ানক আক্রমণের অন্ধকারময় স্মৃতি এখনো নবাব পরিবারে দুশ্চিন্তার ছায়া ফেলে রেখেছে। আর এরই মধ্যে সইফের বোন সোহা জানিয়েছেন যে তাঁর বাড়িতেও ডাকাত এসেছিল।
অভিনেত্রী সেই ভয়াবহ অভিজ্ঞতা নিয়ে সম্প্রতি তিনি মুখ খুলেছেন। আসলে ঘটনাটি ঘটেছিল ২০১১ সালে। মুম্বইয়ের খারেতে সোহর অ্যাপার্টমেন্টে এই ঘটনা নিয়ে এখন তিনি মুখ খুলেছেন।
সেদিন ছিল কুণাল খেমু অর্থাৎ সোহার স্বামী এবং তাঁর ছবির স্পেশাল স্ক্রিনিংয়। সেখানে তাঁরা যোগ দিয়েছিলেন। তারপর সন্ধ্যায় বাড়ি ফিরে দম্পতি ডিনার করতে বসেন। কিন্তু সেই সময় হঠাৎ করে তাঁদের ব্যালকনি থেকে নানা রকমের শব্দ আসতে থাকে। কোথা থেকে সেই শব্দ আসছে তা দেখার জন্য কুনাল ব্যালকনির দিকে যান। আর সেখানে গিয়েই দেখেতে পান এক ব্যক্তি তাঁদের বাড়িতে ঢোকার চেষ্টা করছেন। কুণালকে দেখতে পেয়ে অনুপ্রবেশকারী এক তলার বারান্দায় পালানোর চেষ্টা করে, কিন্তু তাড়াতাড়ির মধ্যে পায়ে টাল সামলাতে না পেরে, পড়ে যায়।
কুণাল দ্রুত নীচে ছুটে আসে, ওই অনুপ্রবেশকারী পালানোর আগেই তাকে ধরে ফেলে। তারপর তদন্ত শুরু হলে জানা যায় যে, ওই ব্যক্তির একটি দীর্ঘ অপরাধমূলক ইতিহাস রয়েছে। এর আগেও বেশ কয়েকটি বাড়িতে ডাকাতি করেছে সে।
দাদার ওপর হামলার ঘটনার পর সেই রাতের কথা খুব বেশি করে মনে পড়ছে বলে সোহা জানান। সোহার কাছে সত্যি বড্ড ভয়ের রাত ছিল সেদিন।
লীলাবতী হাসপাতালে সইফের অস্ত্রোপচার হয়। চিকিৎসকরা জানিয়েছেন, মেরুদণ্ডে ছুরি লেগেছে। সইফের স্পাইনাল কর্ডে বড়সড় চোট লেগেছে। অভিনেতার মেরুদণ্ড থেকে আড়াই ইঞ্চি লম্বা ছুরির ফলা বের করা হয়েছে। সইফ আলি খানের ছুরিকাঘাতের ঘটনায় মুম্বই পুলিশ রবিবার অপরাধীকে গ্রেফতার করেছে।
আগের থেকে অনেকটাই সুস্থ আছেন সইফ আলি খান। তবে এখনও রয়েছেন হাসপাতালে। হাসপাতাল সূত্রে পাওয়া খবর অনুযায়ী, সব কিছু ঠিকঠাক থাকলে মঙ্গলবার তাঁকে হাসপাতাল থেকে ছাড়া হতে পারে।